# Premijer Hrvatske

|  |
| --- |
| **Hrvatska** |
|
Članak je dio serije:
**Politika i uprava Hrvatske** |
|

---

 |
| * Ustav
* Predsjednik
	+ Zoran Milanović
* Parlament
* Vlada
	+ Premijer
		- Andrej Plenković
* Političke stranke
* Izbori
	+ Predsjednički: 2014-2015
	+ Sabor: 2020
* Županije
* Međunarodni odnosi
	+ Pristup EU
 |
|

---

Druge države pogledaj • razgovor • uredi |

**Predsjednik Vlade Republike Hrvatske** (naziva se još i **premijer**) nalazi se na čelu hrvatske vlade, koja vrši izvršnu vlast u Republici Hrvatskoj. Uz predsjednika Vlade, Vladu Republike Hrvatske čine jedan ili više potpredsjednika te ministri.

Trenutni hrvatski premijer je Andrej Plenković.

## Imenovanje predsjednika Vlade

Nakon službenog proglašenja rezultata s izbora zastupnika u Hrvatski sabor (parlamentarni izbori), Predsjednik Republike Hrvatske povjerava mandat za sastavljanje Vlade osobi koja, na temelju raspodjele zastupničkih mjesta u Hrvatskom saboru i obavljenih konzultacija, uživa povjerenje većine svih zastupnika. U praksi, to znači da Predsjednik Republike povjerava mandat predsjedniku stranke koja je pobjednica na parlamentarnim izborima (ona koja je osvojila najveći broj zastupničkih mjesta u Saboru), odnosno čelniku koalicije.

Odmah po sastavljanju Vlade, a najkasnije u roku od 30 dana od prihvaćanja mandata, mandatar je dužan program Vlade i Vladu predstaviti Hrvatskom saboru i zatražiti glasovanje o povjerenju.

Vlada stupa na dužnost kad joj povjerenje iskaže većina svih zastupnika u Hrvatskom saboru.

Predsjednik i članovi Vlade polažu svečanu prisegu pred Hrvatskim saborom.

Na temelju odluke Hrvatskog sabora o iskazivanju povjerenja Vladi Republike Hrvatske, rješenje o imenovanju predsjednika Vlade donosi Predsjednik Republike Hrvatske uz supotpis predsjednika Hrvatskog sabora.

Ako mandatar ne sastavi Vladu u roku od 30 dana od dana prihvaćanja mandata, Predsjednik Republike mu može produžiti mandat za najviše još 30 dana.

Ako ni u tom roku mandatar ne uspije sastaviti Vladu ili ako predložena Vlada ne dobije povjerenje Hrvatskoga sabora, Pred­sjednik Republike povjerit će mandat za sastav Vlade drugoj osobi.

Ako Vlada ne bude ni tada sastavljena, Predsjednik Republike će imenovati privremenu ne­stra­načku Vladu i istodobno raspisati prijevremene izbore za Hrvatski sabor.

## Ovlasti i dužnosti predsjednika Vlade Republike Hrvatske

## Prestanak dužnosti predsjednika Vlade

Predsjednik Vlade prestaje to biti:

* smrću
* prihvaćenjem ostavke koju je podnio Predsjedniku Republike
* izglasavanjem nepovjerenja u Hrvatskom saboru

## Predsjednici Vlada RH

| Ime
 | Početak mandata
 | Kraj mandata
 | Stranka
 |
| --- | --- | --- | --- |
| **Stjepan Mesić** | 30. 5. 1990. | 24. 8. 1990. | Hrvatska demokratska zajednica
 |
| **Josip Manolić** | 24. 8. 1990. | 17. 7. 1991. | Hrvatska demokratska zajednica
 |
| **Franjo Gregurić** | 17. 7. 1991. | 12. 8. 1992. | Hrvatska demokratska zajednica
 |
| **Hrvoje Šarinić** | 12. 8. 1992. | 3. 4. 1993. | Hrvatska demokratska zajednica
 |
| **Nikica Valentić** | 3. 4. 1993. | 7. 11. 1995. | Hrvatska demokratska zajednica
 |
| **Zlatko Mateša** | 7. 11. 1995. | 27. 1. 2000. | Hrvatska demokratska zajednica
 |
| **Ivica Račan** | 27. 1. 2000. | 23. 12. 2003. | Socijaldemokratska partija Hrvatske
 |
| **Ivo Sanader** | 23. 12. 2003. | 6. 7. 2009. | Hrvatska demokratska zajednica
 |
| **Jadranka Kosor** | 6. 7. 2009. | 23. 12. 2011. | Hrvatska demokratska zajednica
 |
| **Zoran Milanović** | 23. 12. 2011. | 22. 1. 2016. | Socijaldemokratska partija Hrvatske
 |
| **Tihomir Orešković** | 22. 1. 2016. | 19. 10. 2016. | nezavisni
 |
| **Andrej Plenković** | 19. 10. 2016. | još ne | Hrvatska demokratska zajednica
 |